న్యూఢిల్లీ, అక్టోబరు 1: కాంగ్రెస్ అధ్యక్షుడిగా రాహుల్ గాంధీ దీపావళి తర్వాత బాధ్యతలు చేపట్టనున్నారని ఆ పార్టీ యువనేత సచిన్ పైలట్ వెల్లడించారు. రాహుల్ గాంధీ ముందు నిలిచి పార్టీకి నాయకత్వం వహించాల్సిన తరుణం ఆసన్నమైందన్నారు. ఆదివారం ఢిల్లీలో ఆయన పీటీఐతో మాట్లాడారు. నాయకుల ఇంటి పేరును రాజకీయాల్లో అనర్హతగా పరిగణించరాదని, ఒక వ్యక్తి సామర్థ్యాన్ని నిర్ధారించేది అతని పనితీరు మాత్రమేనని చెప్పారు. ఇంటి పేరు అతనిని కొంత దూరం మాత్రమే తీసుకెళుతుందన్నారు. పార్టీ సంస్థాగత ఎన్నికలు ఇప్పటికే జరుగుతున్నాయని, దీపావళి తర్వాత ఏ క్షణంలో అయినా రాహుల్ అధ్యక్ష బాధ్యతలు చేపట్టవచ్చని తెలిపారు. పార్టీ బాధ్యతలు ఆయన చేపట్టాలన్నదే తన అభిప్రాయం కూడా అని చెప్పారు.
newdhilly, aktobaru 1: congress adhyakshudigaa rahul gaandhi deepaavali tarvaata baadhyatalu chepattanunnarani aa party yuvaneta sachin pilat velladinchaaru. rahul gaandhi mundu nilichi paarteeki naayakatvam vahinchaalsina tarunam aasannamaindannaaru. aadivaaram dhilleelo aayana ptiito matladaru. naayakula inti paerunu rajakeeyaallo anarhatagaa pariganincharaadani, oka vyakti saamarthyaanni nirdhaarinchedi athani paniteeru matramenani cheppaaru. inti paeru atanini kontha dooram matrame teesukelutundannaaru. party samsthaagata ennikalu ippatike jarugutunnaayani, deepaavali tarvaata e kshanamlo aina rahul adhyaksha baadhyatalu chepattavachani telipaaru. party baadhyatalu aayana chepattalannade tana abhiprayam kuudaa ani cheppaaru.